31990R0640
L 074/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 640/90 НА СЪВЕТА
от 5 март 1990 година
за изменение на Регламент (ЕИО) № 2843/72 относно предпазните мерки, предвидени в Споразумението между Европейската икономическа общност и Република Исландия
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че Допълнителният протокол към Споразумението между Европейската икономическа общност и Република Исландия беше подписан на 31 октомври 1989 г. с цел да премахване и да предотвратяване на количествените ограничения при износа или на мерки с равностоен ефект (1);
като има предвид, че този протокол предвижда включването в Споразумението на специфична предпазна клауза, предназначена да смекчи проблемите от премахването на ограниченията при износа; като има предвид, че следва да бъдат постановени разпоредби по прилагането като се измени Регламент (ЕИО) № 2843/72 (2);
като има предвид, че член 7 от посочения регламент предвижда, че с цел да се избегне риска от компрометиране на единството на общия пазар, Комисията може да предлага на Съвета изменението на този регламент, и по-специално на член 4, параграф 3 от него, ако това е необходимо в светлината на натрупания опит; като има предвид, че е целесъобразно, в контекста на окончателното изграждане на вътрешния пазар през 1992 г., да се премахнат националните предпазни мерки и да се заменят с една обща процедура на Общността в съответствие с правилата, определени от Съвета в Решение 87/373/ЕИО (3),
ПРИЕ НАСТОЯЩИЯ РЕГЛАМЕНТ:
Член единствен
Регламент (ЕИО) № 2843/72 се изменя, както следва:
1.
В член 1, параграф 1, думите „по отношение на мерките, предвидени в членове 23, 25 и 27 от Споразумението“ се заменят с думите „по отношение на мерките, предвидени в членове 23, 25, 25а и 27 от Споразумението“.
2.
Член 4 се заменя със следния текст:
„Член 4
1. Когато изключителни обстоятелства наложат незабавна намеса, в ситуациите, определени от членове 25, 25а и 27 от Споразумението, както и в случай на износни субсидии, които имат пряко и непосредствено влияние върху търговията, могат да се приемат предохранителните мерки, предвидени в член 28, параграф 3, буква е) от Споразумението, съгласно процедурата, предвидена по-долу.
2. Комисията се подпомага от комитет, съставен от представители на държавите-членки и председателстван от представител на Комисията.
Комитетът се свиква на заседание от председателя. Той съобщава на държавите-членки всички необходими сведения в най-кратки срокове.
3. След консултация с комитета, Комисията може да определи подходящи мерки по своя инициатива или по искане на някоя държава-членка. Комисията нотифицира всички държави-членки за решението си. То се прилага незабавно.
4. Когато Комисията е помолена да предприеме действие от държава-членка, тя се произнася в срок от пет работни дни най-много, считано от получаването на искането.
5. Всяка държава-членка може да се обърне към Съвета във връзка с решението на Комисията в срок от пет работни дни, считано от нотифицирането на решението.
Съветът може да вземе друго решение с квалифицирано мнозинство, най-късно в срок от десет работни дни, считано от сезирането му.“
3.
Член 7 се отменя.
Настоящият регламент е задължителен в своята цялост и се прилага пряко във държави-членки.
Съставено в Брюксел на 5 март 1990 година.